
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind modificarea Hotărârii Consiliului Local nr. 265/20.12.2016 privind aprobarea preţului local al energiei termice livrată de  S.C. Compania Locală de Termoficare COLTERM S.A.

Prin adresele Companiei Locale de Termoficare Colterm S.A. înregistrate cu nr. CDT2017-1399/09.10.2017 şi RE2017-001934/09.10.2017 se solicită aprobarea preţului local al energiei termice, preţ format din preţul de producere a energiei termice şi tarifele serviciilor de transport, distribuţie şi furnizare avizate/aprobate de autorităţile competente prin avizul A.N.R.E. nr. 16/06.09.2017 şi Decizia  A.N.R.E. nr. 946/30.06.2017 conform prevederilor Legii 325/2006 privind serviciul public de alimentare cu energie termică.
Nivelul actual al preţului energiei termice, al preţului de facturare pentru populaţie şi al subvenţiei pentru acoperirea diferenţelor de preţ a fost aprobat în anul 2016 prin HCL nr. 265/20.12.2016.
Avînd în vedere prevederile art. 40 alin. 9 din Legea 325/2006 ce menţionează că preţurile locale de furnizare a energiei termice sunt aceleaşi pentru utilizatorii de energie termică în condiţii similare de furnizare şi definiţia preţului local din lege, Compania Locală de Termoficare Colterm S.A. a calculat ca medie ponderată preţul local având în vedere: cantităţile de energie termică prognozate a fi produse în centralele termice (CET Sud, CET Freidorf, CT Centru, CT cvartal), cantitatea de energie termică prognozată a fi livrată populaţiei şi preţurile/tarifele avizate/aprobate de A.N.R.E. Detalierea modului de calcul este prezentat de Compania Locală de Termoficare Colterm S.A. în Anexa 2 la adresa RE2017-001934/09.10.2017.
  Urmare a celor prezentate mai sus, considerăm necesară şi oportună aprobarea preţului local al energiei termice livrată de  S.C. Compania Locală de Termoficare COLTERM S.A. în conformitate cu Decizia A.N.R.E. nr. 946/30.06.2017 şi Avizul A.N.R.E. nr. 16/06.09.2017.

